**Kuruojančio mokytojo įdarbinimo sąlygos**

**2012/11/06**

**PAREIGOS**

„Tyrinėjančių mokyklų“ programos kuruojančio mokytojo pareigos oficialiai vadinasi **"Mokyklos kūrybiško mokymosi projekto kuratorius", o „ Pokyčių mokyklų“ programos – „Pokyčių mokyklų“ programos mokyklos kūrybiško mokymosi projekto kuratorius“** (pareigybių aprašymas pridedamas - kaip jau minėjome anksčiau, mums svarbiausios II, III ir IV dalys, visas kitas dalis Jūs prisitaikysite pagal Jūsų organizacijų vidines taisykles).

**ETATAS**

**Tyrinėjančių mokyklų programoje** **visi kuruojantys mokytojai įdarbinami** **0,2 etato** **2013 01 02- 2013 05 31 (5 mėn.)**

Pokyčių mokyklų programoje visi kuruojantys mokytojai įdarbinami 0,3 etato 2013 01 02-2013 05 31 (5 mėn.)

**ATLYGINIMAS, MOKESČIAI, ATOSTOGINIAI**

**Į atlyginimams skirtą sumą įeina** **visi mokesčiai bei atostoginiai** - papildomai atostoginiams pinigų skirta nebus, tad Jūsų finansininkai taip turi išdėlioti atlyginimą kartu su mokesčiais ir atostoginiais 5 mėn., kad užtektų bendros kuruojančio mokytojo atlyginimams skirtos sumos. Darbo užmokestis partnerio įdarbinamiems mokytojams: po 0,2 (575,26 Lt/mėn. su mokesčiais), po 0,3 etato ( 862,90 Lt/mėn. su mokesčiais)

**DARBO VALANDOS**

Kuruojančio mokytojo darbo valandos skaičiuojamos pagal paprastą (ne mokytojo) etatą, kurį sudaro 40 val. per savaitę, tad 0,2 etato yra 8 val., per savaitę arba apie 1,6 val. (1 val. 36 min.) per dieną; 0,3 etato yra 2,4 val. (2 val. 24 min.) per dieną.

Pagal darbo kodeksą, dirbant pagal kelias darbo sutartis, negalima viršyti 12 darbo valandų per dieną - **Darbo kodekso 144 str. 5 dalis:**

**Darbuotojų, dirbančių ne vienoje darbovietėje arba vienoje darbovietėje, bet pagal dvi ar daugiau darbo sutarčių, darbo dienos trukmė (kartu su pertrauka pailsėti ir pavalgyti) negali būti ilgesnė kaip dvylika valandų.**

**KURUOJANČIO MOKYTOJO DARBO VIETA**

Kadangi nei darbo kodekse, net tai reglamentuojančiame Vyriausybės nutarime nėra jokių draudimų dėl darbo vietos, šiuo atveju su kuruojančiu mokytoju bus sudaroma nuotolinio darbo sutartis, darbovietė - atitinkamas švietimo centras, o darbo vieta - adresas, kuriuo yra mokykla. Mokyklos minėti nereikia.